नई दिल्ली। हाल ही में सबरीमाला मंदिर ने कहा कि कोई ऐसी मशीन बने जो यह पहचान कर सके कि कोई महिला पीरियड्स से गुजर रही है और उस महिला को मंदिर में जाने से रोका जा सके। सवाल ये है कि आखिर महिलाओं को पीरियड्स में हर काम से दूर क्यों रखा जाता है ।
..ताकि घर साफ रहे और उन्हें आराम मिले
धर्म में भी कहीं यह नहीं कहा गया कि पीरियड्स के दौरान महिला अपवित्र हो जाती है। पहले के जमाने में मेहनत ज्यादा करनी पड़ती थी, क्योंकि इतनी सुविधाएं नहीं थी और सेनेटरी पैड भी नहीं होते थे। इस वजह से उन्हें घर के बाकी हिस्सों से दूर रखा जाता था, ताकि घर साफ रहे और उन्हें आराम मिले।
सर गंगाराम हॉस्पिटल में वरिष्ठ स्त्री रोग विशेषज्ञ एम कोचर व मैन्स्ट्रूपीडिया डॉट कॉम वेबसाइट की संस्थापक अदिति गुप्ता महावारी के दौरान महिलाओं से अछूत जैसा व्यवहार करने को गलत मानती हैं। दोनों का मानना है कि ये कोई बीमारी नहीं है।
hin_Deva hin_Deva hin_Deva hin_Deva